ఫ్లోరిడా
ఫ్లోరిడా, అమెరికా సంయుక్త రాష్ట్రాలలోని ఒక రాష్ట్రము. ఫ్లోరిడా అమెరికా రాష్ట్రాలలో ఆగ్నేయంగా ఉన్న రాష్ట్రం. ఈ రాష్ట్రపు పడమర దిశలో మెక్సికో ఖాతం, ఉత్తరంలో అలబామా రాష్ట్రం మరియు జార్జియా రాష్ట్రం, తూర్పున అట్లాంటిక్ మహా సముద్రం ఉన్నాయి. అమెరికా సంయుక్తరాష్ట్రాలలో ఫ్లోరిడా వైశాల్యంలో 22వ స్థానంలోనూ, జనసంఖ్యలో 4వ స్థానం లోనూ అలాగే జనసాంధ్రతలో 8వ స్థానంలోనూ ఉంది.
ఫ్లోరిడా
1998 లో డెమోక్రేట్లు అల్పసంఖ్యాక వర్గాలు అలాగే సంయుక్త రాష్ట్రాల ఈశాన్య ప్రాంతాల నుండి వలస వచ్చిన స్వతంత్ర శ్వేతజాతీయులు అధికంగా ఉన్న రాష్ట్రంగా ఫ్లోరిడాను వర్ణించారు. ఉదాహరణగా అల్పసంఖ్యాక వర్గాలు అలాగే సంయుక్త రాష్ట్రాల ఈశాన్య ప్రాంతాల నుండి వలస వచ్చిన స్వతంత్ర శ్వేతజాతీయులు అధికంగా ఉన్న దక్షిణ ఫ్లోరిడా మరియు మియామీ మహానగర ప్రాంతం ఒక ఉదాహరణ. ఈ కారణంగా రాష్ట్రంలో ఈ ప్రాంతం డెమొక్రటిక్ ఆధిక్యత అధికంగా ఉన్న ప్రాంతంగా భావిస్తున్నారు. డేటోనా బీచ్ ప్రాంతం మరియు ఒర్లాండో ప్రాంతం దక్షిణ ఫ్లోరిడా లాగా హిస్పానిక్ ప్రజలు అధికంగా నివసిస్తున్న ప్రాంతాలు. వారు తరచుగా డెమోక్రాటులను ఆదరిస్తారు. మిగిలిన ప్రాంతాలు ప్రత్యేకంగా శివార్లు మరియు గ్రామాలు మరియు పూర్తిగా దక్షిణ ప్రాంతాలు మాత్రం రిపబ్లికన్లను ఆదరిస్తారు.